02019D2193 — LV — 20.12.2019 — 000.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS ĪSTENOŠANAS LĒMUMS (ES) 2019/2193 (2019. gada 17. decembris), ar ko nosaka noteikumus, kā aprēķināt, verificēt un ziņot datus, un paredz datu ziņošanas formātu atbilstīgi Eiropas Parlamenta un Padomes Direktīvai 2012/19/ES par elektrisko un elektronisko iekārtu atkritumiem (EEIA) (izziņots ar dokumenta numuru C(2019) 8995) (Dokuments attiecas uz EEZ) (OV L 330, 20.12.2019., 72. lpp)





Labots ar:









▼B

KOMISIJAS ĪSTENOŠANAS LĒMUMS (ES) 2019/2193

(2019. gada 17. decembris),

ar ko nosaka noteikumus, kā aprēķināt, verificēt un ziņot datus, un paredz datu ziņošanas formātu atbilstīgi Eiropas Parlamenta un Padomes Direktīvai 2012/19/ES par elektrisko un elektronisko iekārtu atkritumiem (EEIA)

(izziņots ar dokumenta numuru C(2019) 8995)

(Dokuments attiecas uz EEZ)







1. pants

Noteikumi, kā aprēķināt Direktīvas 2012/19/ES 11. panta 1. punktā minētos minimālos atgūšanas mērķrādītājus

1. To elektrisko un elektronisko iekārtu atkritumu (EEIA) masa, ko norāda kā sagatavotus atkārtotai izmantošanai, ir par atkritumiem kļuvušu neizjauktu ierīču masa, kā arī to EEIA komponentu masa, ko pēc pārbaudes, tīrīšanas vai labošanas darbiem var atkārtoti izmantot bez tālākas šķirošanas vai priekšapstrādes.

Ja atkārtotai izmantošanai ir sagatavoti komponenti, tad kā sagatavotu atkārtotai izmantošanai norāda tikai paša komponenta masu.

Ja atkārtotai izmantošanai ir sagatavotas neizjauktas ierīces, un, tās sagatavojot atkārtotai izmantošanai, ar jauniem komponentiem aizstāj komponentus, kuru masa kopumā ir mazāka par 15 % no visas ierīces masas, tad kā sagatavotu atkārtotai izmantošanai norāda ierīces visu masu.

Kā atkārtotai izmantošanai sagatavotas norāda arī ierīces un komponentus, ko atdala EEIA apstrādes kompleksos un ko var atkārtoti izmantot bez tālākas šķirošanas vai priekšapstrādes.

2. Reciklēšanas kompleksā nonākošo EEIA masa ir to EEIA materiālu masa, kas pēc pienācīgas apstrādes saskaņā ar Direktīvas 2012/19/ES 8. panta 2. punktu nonāk reciklēšanas operācijā, kur atkritummateriāli tiek atkalpārstrādāti ražojumos, materiālos vai vielās, kas nav atkritumi.

Par reciklēšanu neuzskata priekšapstrādes darbības, tostarp šķirošanu, izjaukšanu, smalcināšanu vai citu priekšapstrādi, kuras gaitā tiek atdalīti atkritummateriāli, kas nav paredzēti turpmākai atkalpārstrādei.

I pielikumā ir izklāstīts, kurā cikla punktā var uzskatīt, ka konkrēti EEIA atkritummateriāli nonāk reciklēšanas operācijā. Ja I pielikumā minētajos punktos notikušās priekšapstrādes rezultātā atkritummateriāli pārstāj būt par atkritumiem, šo materiālu daudzumu iekļauj to EEIA daudzumā, ko norāda kā reciklētus.

Ja reciklēšanas kompleksā notiek priekšapstrāde, to materiālu masu, kas priekšapstrādes laikā ir atdalīti, bet netiek reciklēti, neiekļauj to EEIA daudzumā, ko norāda kā šajā kompleksā reciklētus vai atgūtus, un neieskaita reciklēšanas un atgūšanas mērķrādītāju sasniegšanā.

3. To EEIA masā, ko norāda kā reciklētus, ietilpst atkārtotai izmantošanai sagatavoti, reciklēti un citā veidā atgūti EEIA (tostarp tie, no kā atgūta enerģija).

4. To EEIA masā, ko norāda kā apstrādātus konkrētajā dalībvalstī, neietilpst to EEIA masa, kas šajā dalībvalstī šķiroti un uzglabāti pirms to eksportēšanas uz citu dalībvalsti vai ārpus Savienības apstrādes nolūkā.

5. To EEIA masā, ko dalībvalsts norādījusi kā apstrādātus citā dalībvalstī vai ārpus Savienības, ietilpst attiecīgi to EEIA daudzumi, kas ir neizjauktas ierīces, kuras kļuvušas par atkritumiem un tiek nosūtītas uz citu dalībvalsti vai ārpus Savienības atsārņošanas, izjaukšanas, sasmalcināšanas, reciklēšanas vai atgūšanas nolūkā. Šajā masā neietilpst tie eksportēto, no EEIA iegūto materiālu daudzumi, kuru apstrāde notiek ziņotājā dalībvalstī.

6. Ja EEIA nosūta apstrādei citā dalībvalstī vai eksportē apstrādei trešā valstī saskaņā ar Direktīvas 2012/19/ES 10. pantu, tad tikai tā dalībvalsts, kas šos EEIA savākusi un nosūtījusi vai eksportējusi apstrādei, drīkst šo daudzumu ieskaitīt savā minimālajā atgūšanas mērķrādītājā, kas minēts Direktīvas 2012/19/ES 11. panta 1. punktā.

7. Dalībvalstis var izmantot Direktīvas 2012/19/ES 16. panta 4. punktā minētās pamatotās aplēses, lai aprēķinātu to reciklēto un atgūto materiālu procentuālo daļu, kas iegūti no EEIA un EEIA komponentiem.

2. pants

Formāts, kādā paziņo Direktīvas 2012/19/ES 16. panta 6. punktā minētos datus un sagatavo kvalitātes pārbaudes ziņojumu

1. Par savā tirgū laistajām elektriskajām un elektroniskajām iekārtām (EEI), par EEIA, kas savākti pa visiem kanāliem, par panākto savākšanas apjomu un – attiecīgā gadījumā – par radušos EEIA daudzumu dalībvalstis ziņo II pielikuma 1. tabulā noteiktajā formātā.

Datus ziņo par katru EEI kategoriju saskaņā ar Direktīvas 2012/19/ES III pielikumu. Attiecībā uz 4. kategoriju “Liela izmēra iekārtas” datus iedala divās apakškategorijās, proti “4.a: Liela izmēra iekārtas, izņemot fotoelementu paneļus” un “4.b: Fotoelementu paneļi”.

2. Par to EEIA daudzumu, kas sagatavoti atkārtotai izmantošanai, reciklēti un reģenerēti, par sasniegto sagatavošanas atkārtotai izmantošanai un reciklēšanas kopapjomu, par sasniegto atgūšanas apjomu un par EEIA daudzumiem, kas apstrādāti dalībvalstī un – attiecīgā gadījumā – apstrādāti citā dalībvalstī vai ārpus Savienības, dalībvalstis ziņo II pielikuma 2. tabulā noteiktajā formātā.

Datus ziņo par katru EEI kategoriju saskaņā ar Direktīvas 2012/19/ES III pielikumu. Attiecībā uz 4. kategoriju “Liela izmēra iekārtas” datus iedala divās apakškategorijās, proti “4.a: Liela izmēra iekārtas, izņemot fotoelementu paneļus” un “4.b: Fotoelementu paneļi”.

3. Šā panta 1. un 2. punktā minētos datus dalībvalstis paziņo elektroniski, izmantojot Komisijas noteikto datu apmaiņas standartu.

4. Dalībvalstis paziņo datus par tirgū laisto EEI masu, kas aprēķināta saskaņā ar Īstenošanas regulas (ES) 2017/699 3. pantu.

5. Dalībvalstis paziņo datus par radušos EEIA masu, kas aprēķināta saskaņā ar Īstenošanas regulas (ES) 2017/699 4. pantu.

6. Dalībvalstis paziņo par pārskata gadā sasniegto savākšanas apjomu, kas aprēķināts, pamatojoties uz to EEI vidējo masu, kuras ir laistas tirgū trīs iepriekšējos gados.

Ja dalībvalsts savākšanas apjomu aprēķina, pamatojoties uz tās teritorijā radušos EEIA daudzumu, tad tā paziņo datus par radušos EEIA masu un datus par EEIA savākšanas apjomu, kuru pamatā ir radušos EEIA daudzums.

Ja dalībvalsts savākšanas apjomu aprēķina, pamatojoties uz to EEI vidējo masu, kuras ir laistas tirgū trīs iepriekšējos gados, tad tā brīvprātīgi var paziņot datus par radušos EEIA masu un datus par EEIA savākšanas apjomu, kuru pamatā ir radušos EEIA daudzums.

7. Kvalitātes pārbaudes ziņojumu dalībvalstis iesniedz III pielikumā noteiktajā formātā.

Ja dalībvalstis izmanto pamatotas aplēses, lai paziņotu datus par to EEIA daudzumiem un kategorijām, kas savākti pa visiem kanāliem, par šajā dalībvalstī apstrādātajiem EEIA vai par tādu reciklēto un atgūto materiālu vidējo procentuālo daudzumu, kas nāk no EEIA un EEIA komponentiem, tad kvalitātes pārbaudes ziņojumā apraksta aplēšu pamatā esošo metodiku.

3. pants

Šis lēmums ir adresēts dalībvalstīm.









I PIELIKUMS

LĒMUMA 1. PANTA 2. PUNKTĀ MINĒTIE PUNKTI, KUROS ATKRITUMMATERIĀLI NO EEIA NONĀK RECIKLĒŠANAS OPERĀCIJĀ







Materiāls Nonākšana reciklēšanas operācijā Stikls Šķirots stikls, kas netiek tālāk pārstrādāts pirms nonākšanas kausēšanas krāsnī vai pirms nonākšanas filtrēšanas materiālu, abrazīvo materiālu, stikla izolācijas materiālu vai būvmateriālu ražošanā. Metāli Šķirots metāls, kas netiek tālāk pārstrādāts pirms nonākšanas kausētavā vai krāsnī. Plastmasas Pēc polimēru sastāva šķirotas plastmasas, kas netiek tālāk pārstrādātas pirms nonākšanas granulēšanas, ekstrūzijas vai formēšanas operācijās. Plastmasas pārslas, kas netiek tālāk pārstrādātas pirms to izmantošanas galaproduktā. Koks Šķirots koks, kas netiek tālāk apstrādāts pirms izmantošanas kokskaidu plātņu ražošanā. Šķirots koks, kas nonāk kompostēšanā. Tekstilmateriāli Šķiroti tekstilmateriāli, kas netiek tālāk pārstrādāti pirms izmantošanas tekstilšķiedru, lupatu vai granulātu ražošanā. No vairākiem materiāliem sastāvoši EEIA komponenti Metāli, plastmasas, stikls, koks, tekstilmateriāli un citi EEIA komponentu apstrādē iegūti materiāli (piem., materiāli, kas iegūti iespiedshēmas plašu apstrādē), kas tiek reciklēti.









II PIELIKUMS

FORMĀTS, KĀDĀ PAZIŅO DATUS DIREKTĪVAS 2012/19/ES (EEIA DIREKTĪVAS) VAJADZĪBĀM

▼C1







1. tabula Tirgū laistās elektriskās un elektroniskās iekārtas (EEI), radušies un savāktie elektrisko un elektronisko iekārtu atkritumi (EEIA) un EEIA savākšanas apjoms 1 2 3 4 5 6 Ražojumu kategorija Tirgū laistās EEI Radušies EEIA EEIA, savākti no privātām mājsaimniecībām EEIA, savākti no lietotājiem, kas nav privātas mājsaimniecības Kopā savāktie EEIA EEIA savākšanas apjoms (%) Metodika Kopējā masa (t) Kopējā masa (t) Kopējā masa (t) Kopējā masa (t) Kopējā masa (t) A. Tirgū laistās EEI (%) B. Radušies EEIA (%) 1. Temperatūras maiņas iekārtas 2. Ekrāni, monitori un iekārtas ar ekrānu, kura virsmas laukums ir lielāks nekā 100 cm2 3. Lampas 4. Liela izmēra iekārtas (1) (kaut viens ārējais izmērs pārsniedz 50 cm) 4.a Liela izmēra iekārtas, izņemot fotoelementu paneļus (1) 4.b Fotoelementu paneļi (1) 5. Maza izmēra iekārtas (neviens ārējais izmērs nepārsniedz 50 cm) 6. Mazas IT un telekomunikāciju iekārtas (neviens ārējais izmērs nepārsniedz 50 cm) Kopā (1) Ziņošanas vajadzībām 4. kategoriju “Liela izmēra iekārtas” iedala apakškategorijā “4.a: Liela izmēra iekārtas, izņemot fotoelementu paneļus” un apakškategorijā “4.b: Fotoelementu paneļi”. Dalībvalstis datus ziņo 4.a un 4.b apakškategorijā un 4. kategorijas ailes atstāj tukšas. Ja dalībvalsts nespēj nošķirt 4.a un 4.b apakškategoriju, tā aizpilda tikai 4. kategorijas ailes. Piezīmes — Gaiši pelēkās rūtis: attiecīgo datu paziņošana ir brīvprātīga. — Tumši pelēkās rūtis: attiecīgo datu paziņošana var būt obligāta vai brīvprātīga saskaņā ar 2. panta 6. punktu Komisijas 2019. gada 17. decembra Īstenošanas lēmumā (ES) 2019/2193, ar ko paredz datu aprēķināšanas, verificēšanas un paziņošanas noteikumus un nosaka datu formātus atbilstīgi Eiropas Parlamenta un Padomes Direktīvai 2012/19/ES par elektrisko un elektronisko iekārtu atkritumiem (EEIA) (OV L 330, 20.12.2019., 72. lpp.). — Dalībvalstis nošķir faktiskās nulles (0 tonnas) un trūkstošās vērtības / nezināmos daudzumus. Ja daudzums ir nulle tonnu, ievada “0”; ja dati nav zināmi, ievada “M”.

▼B







2. tabula EEIA sagatavošana atkārtotai izmantošanai, reciklēšana un atgūšana, EEIA apstrāde katrā dalībvalstī, eksportētie EEIA, sagatavošanas atkārtotai izmantošanai, reciklēšanas un atgūšanas apjomi 1 2 3 4 5 6 7 8 9 Ražojumu kategorija Sagatavošana atkārtotai izmantošanai Reciklēšana Sagatavošana atkārtotai izmantošanai un reciklēšana Sagatavošana atkārtotai izmantošanai un reciklēšana – apjoms Atgūšana Atgūšana – apjoms EEIA, apstrādāti dalībvalstī EEIA, apstrādāti citā dalībvalstī EEIA, apstrādāti ārpus Savienības Kopējā masa (t) Kopējā masa (t) Kopējā masa (t) % Kopējā masa (t) % Kopējā masa (t) Kopējā masa (t) Kopējā masa (t) 1. Temperatūras maiņas iekārtas 2. Ekrāni, monitori un iekārtas ar ekrānu, kura virsmas laukums ir lielāks nekā 100 cm2 3. Lampas 4. Liela izmēra iekārtas (1) (kaut viens ārējais izmērs pārsniedz 50 cm) 4.a Liela izmēra iekārtas, izņemot fotoelementu paneļus (1) 4.b Fotoelementu paneļi (1) 5. Maza izmēra iekārtas (neviens ārējais izmērs nepārsniedz 50 cm) 6. Mazas IT un telekomunikāciju iekārtas (neviens ārējais izmērs nepārsniedz 50 cm) Kopā - - (1) Ziņošanas vajadzībām 4. kategoriju “Liela izmēra iekārtas” iedala apakškategorijā “4.a: Liela izmēra iekārtas, izņemot fotoelementu paneļus” un apakškategorijā “4.b: Fotoelementu paneļi”. Dalībvalstis datus ziņo 4.a un 4.b apakškategorijā un 4. kategorijas ailes atstāj tukšas. Ja dalībvalsts nespēj nošķirt 4.a un 4.b apakškategoriju, tā aizpilda tikai 4. kategorijas ailes. Piezīmes Dalībvalstis nošķir faktiskās nulles (0 tonnas) un trūkstošās vērtības/nezināmos daudzumus. Ja daudzums ir nulle tonnu, ievada “0”; ja dati nav zināmi, ievada “M”.









III PIELIKUMS

FORMĀTS, KĀDĀ SAGATAVO KVALITĀTES PĀRBAUDES ZIŅOJUMU, KO SNIEDZ KOPĀ AR II PIELIKUMĀ MINĒTAJIEM DATIEM

1. DAĻA

VISPĀRĪGA INFORMĀCIJA

Dalībvalsts







...

Nosaukums







Kvalitātes pārbaudes ziņojums par datiem, kas iesniegti saskaņā ar Eiropas Parlamenta un Padomes 2012. gada 4. jūlija Direktīvu 2012/19/ES par elektrisko un elektronisko iekārtu atkritumiem (OV L 197, 24.7.2012., 38. lpp.).

Datus un kvalitātes pārbaudes ziņojumu iesniedzošā organizācija







...

Kontaktpersona/kontaktinformācija







...

Pārskata gads







...

Kvalitātes pārbaudes ziņojuma iesniegšanas datums/versija







...

Konfidencialitātes deklarācija







Kvalitātes pārbaudes ziņojums ir pieejams — sabiedrībai (Komisijas tīmekļa vietnē): — □jā / □ jā, izņemot šādas sadaļas:... — □nē — Ja nē, nepārprotami norādiet, kurām sadaļām jābūt konfidenciālām un kāpēc: ... — Tehnisko pielāgojumu komitejas (TPK) locekļiem un Elektrisko un elektronisko iekārtu atkritumu (EEIA) ekspertu grupas locekļiem: — □jā / □ jā, izņemot šādas sadaļas:... — □nē — Ja nē, nepārprotami norādiet, kurām sadaļām jābūt konfidenciālām un kāpēc: ...

2. DAĻA

DATU AVOTS, DATU VALIDĒŠANAS PROCESS UN APTVĒRUMS

A. Izmantotā metodika un datu avoti

A.1. Metodika, pēc kuras aprēķina tirgū laisto EEI daudzumu







Norādiet, pēc kādas metodikas aprēķināts tirgū laisto EEI daudzums saskaņā ar Komisijas 2017. gada 18. aprīļa Īstenošanas regulu (ES) 2017/699, ar ko nosaka kopīgu metodoloģiju katras dalībvalsts tirgū laisto elektrisko un elektronisko iekārtu (EEI) masas aprēķināšanai un kopīgu metodoloģiju katrā dalībvalstī radīto elektrisko un elektronisko iekārtu atkritumu (EEIA) daudzuma masas aprēķināšanai (OV L 103, 19.4.2017., 17. lpp.). ...

A.2. Metodika, pēc kuras aprēķina EEIA savākšanas apjomu

Norādiet, kāda metodika izmantota EEIA savākšanas apjoma aprēķināšanai.

Ja metodikas pamatā ir to EEI vidējā masa, kuras ir laistas tirgū trīs iepriekšējos gados, norādiet datus par tirgū laisto EEI daudzumu trīs gados pirms pārskata gada.







Dalībvalsts tirgū laisto EEI kopējā masa (t) Gads (viens gads pirms pārskata gada) Gads (divi gadi pirms pārskata gada) Gads (trīs gadi pirms pārskata gada) Vidējā masa trijos gados = (1 + 2 + 3 rindā norādīto daudzumu summa, dalīta ar 3)

A.3. Datu avots

Aprakstiet, no kādiem avotiem ņemti dati par tālāk minētajām pozīcijām (piem., skaitīšana/valsts statistika/uzņēmumu vai sertificētu uzņēmumu vienību/aģentūru/asociāciju ziņošanas pienākumi/atkritumu sastāva apsekojumi/specifiski ietekmes novērtējumi, kas var būt paredzēti valsts tiesību aktos/relevanti normatīvie akti).

a) Tirgū laistās EEI (1. tabula, 1. aile)







Norādiet, kādi avoti izmantoti, vācot datus par tirgū laistajām EEI. ...

b) Radušies EEIA (1. tabula, 2. aile)







Norādiet datus par radušos EEIA masu, kas aprēķināti ar EEIA aprēķina rīku, un norādiet EEIA aprēķina rīka datu atjauninājumus, ja tādi ir. Dalībvalstīm, kas par EEIA savākšanas apjomu ziņo, par pamatu ņemot radušos EEIA, šie dati jānorāda obligāti. Dalībvalstis, kas par EEIA savākšanas apjomu ziņo, pamatojoties uz to EEI vidējo masu, kas laistas tirgū trīs iepriekšējos gados, šos datus var norādīt brīvprātīgi. ...

c) Savāktie EEIA (1. tabula, 3., 4., 5. un 6. aile)







Norādiet, kādi avoti izmantoti, vācot datus par pa visiem kanāliem savāktajiem EEIA. Ņemiet vērā, ka savākto EEIA daudzums saskaņā ar Direktīvas 2012/19/ES 7. panta 2. punktu ir to EEIA daudzums, a) kas saņemti savākšanas vietās un apstrādes kompleksos; b) kas ir nodoti izplatītājiem; c) ko dalīti ir savākuši ražotāji vai trešās personas, kuras darbojas to vārdā. Konkrēti norādiet, vai ir izveidotas sistēmas, lai turētāji un izplatītāji varētu EEIA nodot atpakaļ vismaz bez maksas, kā to paredz Direktīvas 2012/19/ES 5. pants, un sniedziet informāciju par datiem, ko varat saņemt no šīm sistēmām. ...

d) EEIA sagatavošana atkārtotai izmantošanai, reciklēšana un atgūšana (2. tabula, 1., 2. un 5. aile)







Ņemiet vērā, ka saskaņā ar Direktīvas 2012/19/ES 11. panta 2. punktu ir jāizmanto dati par EEIA, to komponentu un materiālu vai vielu masu, kas pēc pienācīgas apstrādes saskaņā ar Direktīvas 2012/19/ES 8. panta 2. punktu nonāk (ielaide) kompleksā, kur notiek sagatavošana atkārtotai izmantošanai vai reciklēšana, vai atgūšana. Norādiet, no kādiem avotiem iegūti dati par EEIA sagatavošanu atkārtotai izmantošanai, reciklēšanu un atgūšanu saskaņā ar Direktīvas 2012/19/ES 11. panta 4. punktu. Norādiet atšķirību starp ielaidi kompleksā, kur notiek sagatavošana atkārtotai izmantošanai, ielaidi reciklēšanas kompleksā, ielaidi incinerācijas (vai kausēšanas) procesā un ielaidi (enerģijas) atgūšanas kompleksā. ...

e) Apstrādātie EEIA (2. tabula, 7., 8. un 9. aile)







Norādiet, no kādiem avotiem iegūti dati par dalībvalstī apstrādātajiem EEIA un par citā dalībvalstī vai ārpus Savienības apstrādātajiem EEIA. Vispārīgi aprakstiet dalībvalstī pieejamās apstrādes sistēmas un norādiet, vai apstrādes prasības vai savākto EEIA apstrādes minimālie kvalitātes standarti dalībvalstī atšķiras no Direktīvas 2012/19/ES VII pielikuma vai ir pat stingrāki. Tādā gadījumā šīs prasības vai standartus aprakstiet. ...

B. Datu avotu kvalitāte/Datu validācijas process

B.1. Datu avotu kvalitāte







Aprakstiet dažādo izmantoto avotu kvalitāti (tostarp problēmas ar datu kvalitāti un to, kā nākotnē iecerēts kvalitāti uzlabot). ...

B.2. Pie atšķirīgām kategorijām piederīgas, tirgū laistas EEI – aplēšu kvalitāte







Ja, pirms datus savāc dalībvalstis, tos vāc operatori par citām EEI kategorijām, nevis Direktīvā 2012/19/ES noteiktajām, vai par apakškategorijām, izskaidrojiet, kādas EEI kategorijas vai apakškategorijas tiek izmantotas un kā datus par šīm kategorijām pārveido datos par Direktīvas 2012/19/ES EEI kategorijām.

B.3. Mērķrādītāju sasniegšanas monitorings







Aprakstiet valsts pasākumus, ar kuriem iecerēts veicināt savākšanas, sagatavošanas atkārtotai izmantošanai, reciklēšanas un atgūšanas mērķrādītāju sasniegšanu. Sniedziet informāciju par pasākumiem, kas veikti, lai saskaņā ar Direktīvas 2012/19/ES 14. pantu informētu EEI lietotājus un veicinātu iesaistīšanos EEIA apsaimniekošanā. Ja ziņo par EEIA daudzumiem kategorijās “Apstrādāti citā dalībvalstī” un “Apstrādāti ārpus ES”, norādiet: — vai šo eksportu ņem vērā, aprēķinot atgūšanas apjomus, kā arī sagatavošanas atkārtotai izmantošanai un reciklēšanas apjomus, — kā izvedināti šo eksportēto daudzumu atgūšanas apjomi un sagatavošanas atkārtotai izmantošanai un reciklēšanas apjomi. Ja noteikts, ka papildus Direktīvas 2012/19/ES 10. panta 2. punktā prasītajiem pierādījumiem ir jāiesniedz dokumentāri pierādījumi, lai kompetentās iestādes varētu dot eksporta apstiprinājumu, aprakstiet, kādi dokumentāri pierādījumi ir vajadzīgi. ...

B.4. Datu salāgošana un konsekvence







Aprakstiet, kādi pasākumi veikti, lai novērstu importēto EEIA dubulto uzskaiti, jo tos nedrīkst ieskaitīt importētājas dalībvalsts mērķrādītāju sasniegšanā un norādīt pie apstrādes, sagatavošanas atkārtotai izmantošanai, reciklēšanas un atgūšanas. Aprakstiet visas korekcijas attiecībā uz importa un eksporta uzskaiti, piemēram, lai būtu ņemts vērā privātais imports un eksports vai maldinošas deklarācijas (lietotas EEI, nevis EEIA) u. c. ...

B.5. Datu validēšanas process







Aprakstiet procesu, kurā pārliecinās par datu derīgumu. Sniedziet ziņas par inspicēšanas un monitoringa sistēmām, ko dalībvalstī izmanto, lai pārliecinātos par Direktīvas 2012/19/ES īstenošanu. ...

C. Pilnīgums/aptvērums







C.1. Vai iepriekš apskatītie datu avoti aptver visu sektoru? □Jā / □ Nē







C.2. Vai saskaņā ar Īstenošanas regulu (ES) 2017/699 attiecībā uz tirgū laistajām EEI tiek izmantotas pamatotas aplēses? □Jā / □ Nē







C.3. Vai tiek izmantotas pamatotas aplēses attiecībā uz savāktajiem un apstrādātajiem EEIA, kas tiek ņemtas vērā, ziņojot par attiecīgo mērķrādītāju sasniegšanu? □Jā / □ Nē Ja jā, aprakstiet metodi, ar kādu šādas aplēses ir izdarītas, un norādiet relevantus dokumentus, kas ir šo aplēšu pamatā. ...







C.4. Vai tiek izmantotas pamatotas aplēses attiecībā uz to reciklēto un atgūto materiālu vidējo procentuālo daļu, kas iegūti no EEIA un EEIA komponentiem, kas tiek ņemtas vērā, ziņojot par attiecīgo mērķrādītāju sasniegšanu? □Jā / □ Nē Ja jā, aprakstiet metodi, ar kādu šādas aplēses ir izdarītas, un norādiet relevantus dokumentus, kas ir šo aplēšu pamatā. ...







C.5. Kādu daļu vai aplēsto daļu (%) no savāktajiem un apstrādātajiem EEIA aptver ziņošanas shēma? ...

D. Citi

D.1. Datu iztrūkumi







Ja trūkst obligāto datu, aprakstiet nepilnību iemeslus un sniedziet informāciju par pasākumiem, kas veikti, lai situāciju novērstu. ...

D.2. Ticamības pārbaude

Norādiet, vai ir iestājusies kāda no tālāk aprakstītajām situācijām.







1. Tirgū laisto EEI daudzums ir mazāks par 10 kg uz vienu iedzīvotāju gadā. □Jā / □ Nē 2. Savākto EEIA daudzums ir lielāks par tirgū laisto EEI daudzumu. □Jā / □ Nē 3. EEIA savākšanas apjoms ir lielāks par 75 % no tirgū laistajām EEI vai lielāks par 100 % no radītajiem EEIA. □Jā / □ Nē 4. Apstrādāto EEIA daudzums ir lielāks par savākto EEIA daudzumu. □Jā / □ Nē 5. Reciklēto EEIA daudzums (t. sk. sagatavošana atkārtotai izmantošanai) ir lielāks par EEIA atgūšanas daudzumu (t. sk. sagatavošana atkārtotai izmantošanai). □Jā / □ Nē 6. Reciklēšanas apjoms (t. sk. sagatavošana atkārtotai izmantošanai) pārsniedz 95 %. □Jā / □ Nē 7. Atgūšanas apjoms (t. sk. sagatavošana atkārtotai izmantošanai) pārsniedz 99 %. □Jā / □ Nē 8. Laikrindu pārrāvums (laika gaitā ievērojami mainījušies paziņotie daudzumi) □Jā / □ Nē Ja atbilde uz vienu vai vairākiem jautājumiem ir “jā”, sniedziet papildu informāciju par šo parādību un tās iemesliem. ...

E. Atšķirības no iepriekšējos gados ziņotajiem datiem







Aprakstiet un izskaidrojiet jebkādas būtiskas metodoloģiskas izmaiņas pašreizējā pārskata gadā izmantotajā pieejā, ko izmanto datu vākšanā vai validēšanā, vai EEIA savākšanas un atgūšanas apjomu aprēķināšanā, salīdzinājumā ar iepriekšējos pārskata gados izmantoto pieeju un metodiku. ...

F. Galvenās valsts tīmekļa vietnes, atsauces dokumenti un publikācijas